CELEX: 42012D0345
Language: ro
Date: 2012-06-20 00:00:00
Title: 2012/345/UE: Decizia reprezentanților guvernelor statelor membre din 20 iunie 2012 de numire a unor judecători și avocați generali în cadrul Curții de Justiție

29.6.2012   
            
            
               RO
            
            
               Jurnalul Oficial al Uniunii Europene
            
            
               L 169/60
            
         DECIZIA REPREZENTANȚILOR GUVERNELOR STATELOR MEMBRE
   din 20 iunie 2012
   de numire a unor judecători și avocați generali în cadrul Curții de Justiție
   (2012/345/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   întrucât:
   
               (1)
            
            
               Mandatele a paisprezece judecători și a patru avocați generali din cadrul Curții de Justiție urmează să expire la 6 octombrie 2012. Pentru perioada 7 octombrie 2012-6 octombrie 2018, este necesară numirea a paisprezece judecători și a patru avocați-generali în cadrul Curții de Justiție.
            
         
               (2)
            
            
               La 25 aprilie 2012, prin Decizia 2012/244/UE (1), reprezentanții guvernelor statelor membre au numit unsprezece judecători și trei avocați generali în cadrul Curții de Justiție pentru perioada 7 octombrie 2012-6 octombrie 2018.
            
         
               (3)
            
            
               Pentru a finaliza înlocuirea parțială a judecătorilor și avocaților generali din cadrul Curții de Justiție, reprezentanții guvernelor statelor membre ar trebui să numească încă trei judecători și un avocat general în posturile vacante.
            
         
               (4)
            
            
               Guvernele statelor membre au propus reînnoirea mandatului domnului Antonio TIZZANO și numirea domnului Christopher VAJDA în calitate de judecători în cadrul Curții de Justiție, precum și reînnoirea mandatului domnului Paolo MENGOZZI în calitate de avocat general în cadrul Curții de Justiție. Comitetul instituit în temeiul articolului 255 din Tratatul privind funcționarea Uniunii Europene a emis un aviz favorabil cu privire la capacitatea candidaților menționați de a exercita funcția de judecător sau avocat general în cadrul Curții de Justiție.
            
         
               (5)
            
            
               În consecință, ar trebui ca doi judecători și un avocat general să fie numiți în cadrul Curții de Justiție pentru perioada 7 octombrie 2012-6 octombrie 2018. Postul vacant de judecător în cadrul Curții de Justiție va fi ocupat ulterior,
            
         ADOPTĂ PREZENTA DECIZIE:
   Articolul 1
   (1)   Sunt numiți în calitate de judecători în cadrul Curții de Justiție pentru perioada 7 octombrie 2012-6 octombrie 2018:
   
                
            
            
               domnul Antonio TIZZANO;
            
         
                
            
            
               domnul Christopher VAJDA.
            
         (2)   Domnul Paolo MENGOZZI este numit în calitate de avocat general în cadrul Curții de Justiție pentru perioada 7 octombrie 2012-6 octombrie 2018.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   
   
      Adoptată la Bruxelles, 20 iunie 2012.
      
         
            Președintele
         
         J. TRANHOLM-MIKKELSEN
      
   
   
      (1)  JO L 121, 8.5.2012, p. 21.